Stella's Accommodation | LekkeSlaap
Vanaf R985 per nag (plek vir 2)
Stella's Accommodation is 'n gerieflike selfsorg-woonstel in Somerset-Wes wat perfek is vir sakereisigers en vakansiegangers.
Dié woonstel het 'n leefarea met lugversorging op die boonste verdieping en daar is ook 'n slaapkamer met 'n koningingrootte-bed vir 2 volwassenes en 'n badkamer met 'n bad en 'n stort. Die kamer bied 'n kluis vir jou waardevolle items en ekstra linne en handdoeke word voorsien. 'n Kampbedjie is op aanvraag beskikbaar en daar is 'n dubbelslaapbank en enkelbed in die sitkamer vir kinders.
Die oopplan-kombuis het 'n gasstoof, elektriese oond, mikrogolfoond, yskas en 'n skottelgoedwasser. Koffie- en teemaakgeriewe en skoonmaakmiddels is beskikbaar. Maaltye kan genuttig word by die eetkamertafel met sitplek vir 6, of gaste kan in die sitkamer ontspan waar daar 'n TV met DSTV is. WiFi is beskikbaar.
Die ingang en die waskamer is op die grondvloer. Daar is 'n wasmasjien, strykplank, strykyster en 'n tuimeldroër in die waskamer. Basiese skoonmaakmiddels word ook voorsien. Die woonstel het 'n alarmstelsel en 'n elektriese heining. Parkeerplek is agter 'n motorhek beskikbaar. Lughawependeldienste is op aanvraag beskikbaar en ekstra skoonmaakdienste kan ook teen ekstra kostes gereël word.